2012.gada 15.augustā Rīkojums Nr. 389

Rīgā (prot. Nr. 45 10.§)

## Par valsts nekustamā īpašuma Zemgales ielā 33A, Olainē, Olaines novadā, nodošanu Olaines novada pašvaldības īpašumā

1. Saskaņā ar Publiskas personas mantas atsavināšanas likuma 43.pantu atļaut valsts akciju sabiedrībai "Privatizācijas aģentūra" nodot bez atlīdzības Olaines novada pašvaldības īpašumā nekustamo īpašumu (nekustamā īpašuma kadastra Nr. 8009 002 0605) – zemes vienību 3200 m2 kopplatībā (zemes vienības kadastra apzīmējums 8009 002 0605) – Zemgales ielā 33A, Olainē, Olaines novadā, kas ierakstīts zemesgrāmatā uz valsts vārda valsts akciju sabiedrības "Privatizācijas aģentūra" personā.

2. Olaines novada pašvaldībai saskaņā ar Publiskas personas mantas atsavināšanas likuma 42.panta pirmo daļu šā rīkojuma 1.punktā minēto nekustamo īpašumu:

2.1. izmantot pašvaldības funkcijas nodrošināšanai – veicināt iedzīvotāju veselīgu dzīvesveidu un sporta attīstību;

2.2. bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minētās funkcijas nodrošināšanai.

Ministru prezidents V.Dombrovskis

Finanšu ministrs A.Vilks